Հավելված՝

Լոռի Բերդ համայնքի ավագանու

2025 թվականի ապրիլի 11-ի

թիվ -Լ որոշման

**ՉԱՓՈՐՈՇԻՉՆԵՐ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԼՈՌՈՒ ՄԱՐԶԻ ԼՈՌԻ ԲԵՐԴ ՀԱՄԱՅՆՔՈՒՄ ՍՈՑԻԱԼԱԿԱՆ ԱՋԱԿՑՈՒԹՅԱՆ ԾԱՌԱՅՈՒԹՅՈՒՆՆԵՐԻ ՏՐԱՄԱԴՐՄԱՆ**

**I.** **ԸՆԴՀԱՆՈՒՐ ԴՐՈՒՅԹՆԵՐ**

1. Սույն չափորոշիչներով սահմանվում են Լոռի Բերդ համայնքում (այսուհետ` համայնք) սոցիալական պաշտպանության ոլորտում համայնքի կամավոր խնդիրների լուծման նպատակով կյանքի դժվարին իրավիճակում գտնվող, մասնավորապես՝ զոհված զինծառայողների, պատերազմի վետերանների, ռազմական գործողությունների արդյունքում անհետ կորած, հաշմանդամություն ստացած զինծառայողների և քաղաքացիական անձանց, ռազմական գործողությունների արդյունքում փախստական դարձած անձանց ընտանիքների, այդ թվում այլ օբյեկտիվ և սուբյետիվ պատճառներով սոցիալապես անապահով դարձած ընտանիքներին սոցիալական ծառայություններ մատուցելու կարգավորումները, աջակցություն ցուցաբերելու գործընթացն ապահովելու համար համայնքի ղեկավարի կողմից մշտական գործող հանձնաժողով ստեղծելու պայմանները և գործունեության ընթացակարգը, ծառայություն ստանալու համար դիմած անձի (անձանց) կարիքների գնահատման չափորոշիչները, դրանց համապատասխան գնահատման միավորները և ընտանիքի գնահատման թերթիկի ձևը, դիմումին կից փաստաթղթերի ցանկը։

**I. ՀԱՆՁՆԱԺՈՂՈՎԻ ՁԵՎԱՎՈՐՄԱՆ ԸՆԹԱՑԱԿԱՐԳԸ**

2. Համայնքի ղեկավարը ստեղծում է համայնքում սոցիալապես անապահով և կյանքի դժվարին իրավիճակում հայտնված, խոցելի ընտանիքներին սոցիալական ծառայությունների տրամադրման, սոցիալական աջակցության ծառայությունների բարելավման գործընթացն ապահովող մշտական հանձնաժողով (այսուհետ` հանձնաժողով):

3. Հանձնաժողովի կազմում ընդգրկվում են`

1) համայնքի ավագանուց՝ մինչև երեք անդամ,

3) սոցիալական աշխատողներից՝ մեկ անդամ,

4) համայնքապետարանի աշխատակազմից՝ մինչև երեք անդամ,

5) համայնքային ենթակայության կազմակերպություններից՝ մինչև երեք անդամ,

6)համայնքում գործունեություն ծավալող հասարակական կազմակերպություններից՝ մինչև երկու անդամ /առկայության դեպքում/,

7) համայնքում սոցիալական ծառայություններ մատուցող կառույցների ներկայացուցիչներից՝ մինչև երկու անդամ /առկայության դեպքում/

8) համայնքի բնակիչ հանդիսացող շահագրգիռ քաղաքացիական հասարակության ներկայացուցիչներից՝ մինչև երկու անդամ /առկայության դեպքում:

4. Հանձնաժողովի ձևավորման մասին հայտարարությունը՝ համայնքապետարանի աշխատակազմի քարտուղարի կողմից տեղադրվում է համայնքի պաշտոնական կայքում և փակցվում է համայնքի ղեկավարի և ավագանու նստավայրում։

5. Սույն կարգի 4-րդ կետով նախատեսված հայտարարությունը հրապարակվելուց հետո 10 օրվա ընթացքում, Հանձնաժողովի կազմում ընդգրկվելու ցանկություն ունեցող հասարակական կազմակերպությունների ներկայացուցիչները և համայնքի բնակիչ հանդիսացող շահագրգիռ քաղաքացիական հասարակության ներկայացուցիչները կարող են դիմել համայնքապետարանի աշխատակազմ։

6. Սույն կարգի 5-րդ կետում նշված ժամկետը բաց թողնելուց հետո, ստացված դիմումները համայնքապետարանի կողմից ենթակա չեն ընդունման և քննարկման։

7. Համայնքի ղեկավարը հանձնաժողովի կազմից նշանակում է նախագահ, նախագահի տեղակալ և քարտուղար: Հանձնաժողովի նախագահի տեղակալը փոխարինում է նախագահին՝ նրա բացակայության ժամանակ։

8․ Հանձնաժողովի նախագահը նշանակվում է ռոտացիոն կարգով՝ նշանակվելու պահից (1) մեկ տարի ժամկետով։

9. Հանձնաժողովի քարտուղար է նշանակվում համայնքի սոցիալական աշխատողը (սոցիալական աշխատողի բացակայության դեպքում հանձնաժողովի կազմում ընդգրկված համայնքապետարանի աշխատակիցներից մեկը)։

10. Հանձնաժողովն իր աշխատանքները կազմակերպում է սույն չափորոշիչներով սահմանված ընթացակարգերին համապատասխան և նիստերի միջոցով: Հանձնաժողովի քարտուղարը հանձնաժողովի նիստի օրվանից առնվազն երեք օր առաջ հանձնաժողովի անդամներին պատշաճ կերպով տեղեկացնում է հանձնաժողովի նիստի օրվա, ժամի, վայրի մասին։ Հանձնաժողովի նիստն իրավազոր է, եթե դրան մասնակցում են հանձնաժողովի անդամների կեսից ավելին:

11․ Հանձնաժողովի աշխատանքները կազմակերպվում են քննարկումների միջոցով, որոնց արդյունքում կայացվում են իրավիճակային լուծումներ պահանջող որոշումներ և կազմվում եզրակացություններ։

12․ Հանձնաժողովում քննարկվող հարցերի վերաբերյալ որոշումներ և կազմված եզրակացությունները ընդունվում են նիստին ներկա անդամների ձայների մեծամասնությամբ:

**II. ՀԱՆՁՆԱԺՈՂՈՎԻ ԳՈՐԾՈՒՆԵՈՒԹՅԱՆ ՆՊԱՏԱԿԸ ԵՎ ԻՐԱՎԱՍՈՒԹՅՈՒՆՆԵՐԸ (ԳՈՐԾԱՌՈՒՅԹՆԵՐԸ)**

13․ Հանձնաժողովի գործունեությունը ուղղված է ընտանիքների ու անհատների՝ որոշակի ռիսկերին դիմագրավելու կամ կարիքներ հոգալու հնարավորությունների ընդլայնմանը, աջակացմանը, ռիսկերի կառավարմանը՝ դրանց կարգավորման ու նվազեցմանը: Հանձնաժողովը, համախմբելով տեղական ինքնակառավարման մարմիններին, պետական և տարածքային կառավարման մարմիններին, սոցիալական ծառայություններ մատուցողներին, սոցիալական ծառայություններից օգտվողներին, քաղաքացիական հասարակության դերակատարներին, աջակցում է համայնքի կողմից մատուցվող սոցիալական ծառայությունների բարելավմանը, աղքատության կրճատմանը, սոցիալական ներառմանն ուղղված մասնակցային գործընթացներին։

14․ Հանձնաժաղովը կարող է իրականացնել միջոցառումներ և գործառույթներ, որոնք ուղղված են՝

1. համայնքի կարիքների հիման վրա՝ տեղական սոցիալական ծրագրերի մշակման, ընդունման և դրանց իրականացման գործընթացին․
2. անձի (ընտանիքի կամ սոցիալական այլ խմբի) սոցիալ-տնտեսական, սոցիալ-հոգեբանական, սոցիալ-մանկավարժական, սոցիալ-բժշկական, սոցիալ-աշխատանքային, սոցիալ-իրավական կարիքների կամ դրանցից ցանկացածի հաղթահարմանն ուղղված նախաձեռնությունների մշակմանը, առաջարկությունների ներկայացմանը, համայնքում սոցիալական աջակցության տրամադրման բարենպաստ միջավայրի ստեղծմանը․
3. կյանքի դժվարին իրավիճակում հայտնվելու կանխարգելմանը և (կամ) կյանքի դժվարին իրավիճակում հայտնված անձին (ընտանիքին, սոցիալական այլ խմբին) այդ վիճակից դուրս բերելուն ուղղված ծառայությունների մշակմանը, կարգավորմանը․
4. մասնակցել թիրախ բնակավայրերում կարիքների գնահատման մեթոդաբանության քննարկմանը, մշակմանը, օժանդակել կարիքների գնահատման համար տեղեկատվության փոխանակմանը (խնդիրների) ռիսկերի բացահայտմանը, ուղղորդմանը․
5. մասնակցել համայնքային հանդիպումներին, քննարկումներին, տեղեկատվական միջոցառումներին․
6. նպաստել սոցիալական նշանակության ծրագրերի հասանելիության, հասցեականության և տեսանելիության բարձրացմանը․
7. աջակցել տեղական սոցիալական ծրագրերի կանոնավոր և պարբերական մոնիտորինգներին․
8. նպաստել համայնքում մատուցվող սոցիալական աջակցության ծառայությունների կայունությանը,
9. օժանդակել մշակված տեղական սոցիալական ծառայությունների ֆինանսավորման աղբյուրների բացահայտման աշխատանքներին․
10. մասնակցել և (կամ) ցուցաբերել խորհրդատվական աջակցություն համայնքահեն սոցիալական ծառայությունների մասնակցային պլանավորմանն ու մատուցմանն ուղղված դրամաշնորհային ծրագրերի առաջարկների գնահատման և ընտրության գործընթացներին։

**III. ԱՋԱԿՑՈՒԹՅՈՒՆԻՑ ՕԳՏՎԵԼՈՒ ՀԱՄԱՐ ԴԻՄԵԼՈՒ ԿԱՐԳԸ**

15. Աջակցությունից օգտվելու նպատակով համայնքի ղեկավարին կարող են դիմել.

1. համայնքի բնակիչները, ովքեր հաշվառված են կամ վերջին 2 տարում փաստացի բնակվում են համայնքում,
2. Արցախի Հանրապետությունից տեղահանվածները, ովքեր փաստացի բնակվում են համայնքում։

16․ Դիմումը ներկայացվում է համայնքապետարանի աշխատակազմ, հետևյալ եղանակով․

1. անձամբ՝ դիմումի հետ ներկայացվում են ծառայության տրամադրման համար անհրաժեշտ փաստաթղթերը (տես՝ Ծառայության տրամադրման համար անհրաժեշտ փաստաթղթեր բաժինը)՝
2. փոստով՝ դիմումի հետ ներկայացվում են ծառայության տրամադրման համար անհրաժեշտ փաստաթղթերը (տես՝ Ծառայության տրամադրման համար անհրաժեշտ փաստաթղթեր բաժինը)՝
3. էլեկտրոնային՝ դիմումը հնարավոր է ուղարկել նաև համայնքապետարանի պաշտոնական էլեկտրոնային փոստի միջոցով կամ համայնքապետարանի պաշտոնական կայքի միջոցով դիմումի հետ ներկայացվում են ծառայության տրամադրման համար անհրաժեշտ փաստաթղթերը (տես՝ Ծառայության տրամադրման համար անհրաժեշտ փաստաթղթեր բաժինը)։

18. Դիմումին կցվում են սոցիալական վիճակը հավաստող հետևյալ փաստաթղթերը․

1) դիմումատուի անձը հաստատող փաստաթղթի և հանրային ծառայության համարանիշ հատկացնելու մասին տեղեկանքի պատճենը․

2) տեղեկանք դիմումատուի բնակության վայրից` ընտանիքի կազմի մասին և հարկային պարտավորությունների վերաբերյալ (անհրաժեշտության դեպքում)

3) անձի կարգավիճակը հավաստող փաստաթղթերի պաճեն (բժշկասոցիալական փորձաքննության հանձնաժողովի որոշում, վճիռ և այլն՝ առկայության դեպքում)

4) առողջապահական կարիքների բավարարման դիմումի դեպքում փաթեթի մեջ ներառվում է նաև՝ առողջական վիճակը հավաստող փաստաթղթի, նշանակված դեղորայքային բուժումը հավաստող փաստաղթի պատճենը, անհետաձգելի բժշկական միջամտության դեպքում՝ բուժհաստատության հարկային հաշիվը, անհրաժեշտ միջամտության ֆինանսական չափը,

5) դիմումին կարող են կցվել նաև կյանքի դժվարին իրավիճակում գտնվելու հանգամանքը հավաստող փաստերը հիմնավորող այլ փաստաթղթեր (դժբախտ պատահար կամ արտակարգ իրավիճակներում հայտնվելու, ընտանիքի անդամի կորստի, բնական կամ տեխնածին աղետի պատճառած վնասի, առանց ծնողական խնամքի մնալու, զոհված զինծառայողի, վետերանի, ռազմական գործողության արդյունքում անհայտ կորած, հաշմանդամություն ստացած զինծառայողի կամ քաղաքացիական անձի ընտանիքի անդամ, փախստական լինելու փաստը հավաստող փաստտաթղթեր և այլ), ինչպես նաև իրավիճակային բնույթի տեղեկանքներ՝ ըստ անհրաժեշտության

8) փոստային եղանակով դիմում ներկայացնելու դեպքում՝ դիմումը պետք է լինի ստորագրված և դիմումին կցվում են սույն մասում ներկայացված փաստաթղթերի պատճենները․

9) էլեկտրոնային եղանակով դիմում ներկայացնելու դեպքում՝ դիմումը պետք է լինի ստորագրված և դիմումին կցվում են սույն մասում ներկայացված փաստաթղթերի սքանավորված տարբերակները։

19. Դիմումները համայնքապետարանի աշխատակազմ մուտքագրվելուց հետո հանձնարարվում են համապատասխան աշխատակցին՝ տնային այցելություն և կարիքների գնահատում իրականացնելու համար:

20. Կարիքի գնահատում իրականացվելուց հետո դիմումը ներկայացվում է հանձնաժողովի քննարկմանը, որին կարող է մասնակցել նաև դիմումատուն:

21. Հանձնաժողովի կողմից տրված դրական եզրակացությունը հանձնաժողովի քարտուղարի կողմից ներկայացվում է համայնքի ղեկավարին, ինչից հետո համայնքի ղեկավարի կողմից կայացվում է սոցիալական աջակցություն տրամադրելու մասին որոշում։ Հանձնաժողովի տված բացասական եզրակացության դեպքում դիմումատուն գրավոր տեղեկացվում է։

22. Համայնքի ղեկավարը որոշումը կայացնում է եզրակացությունը ստանալու օրվանից երկօրյա ժամկետում, բայց ոչ ուշ, քան դիմումը ստանալու օրվանից 30 աշխատանքային օրվա ընթացքում։

23. Համայնքում սոցիալական աջակցության տրամադրման յուրաքանչյուր գործընթաց կազմակերպվում և իրականացվում է «Վարչարարության հիմունքների և վարչական վարույթի մասին» Հայաստանի Հանրապետության օրենքով սահմանված վարչական վարույթի շրջանակներում։

24. Սոցիալական աջակցություն ստանալու վերաբերյալ դիմումները քննարկվում և դրանց վերաբերյալ որոշումները ընդունվում են 30 աշխատանքային օրվա ընթացքում:

25. Տիրազուրկ կամ հոգեկան առողջության խնդիրներ կամ հատուկ խնամքի կարիք ունեցող կամ գտնվելու վայրը անհայտ ժառանգներ և/կամ ընտանիքի անդամներ ունեցող անձի մահվան դեպքում թաղման ծախսերի փոխհատուցում իրականացնելու նպատակով համայնքի ղեկավարի որոշում կայացվում է արագացված ընթացակարգով առանց Հանձնաժողովի նիստի գումարման՝ վարչական ղեկավարի զեկուցագրի կամ սոցիալական աշխատողի հատուկ եզրակացության հիման վրա՝ կցելով անձի տիրազուրկ կամ հոգեկան առողջության խնդիրներ կամ հատուկ խնամքի կարիք ունեցող կամ գտնվելու վայրը անհայտ ժառանգներ և/կամ ընտանիքի անդամներ ունեցող լինելու հանգամանքը հավաստող փաստաթղթեր, թաղման ծառայություններ մատուցող հաստատության հարկային հաշիվը, ծառայության համար անհրաժեշտ ֆինանսական չափը:

**IV․ ԸՆՏԱՆԻՔԻ ԿԱՐԻՔՆԵՐԻ ԳՆԱՀԱՏՄԱՆ ՉԱՓՈՐՈՇԻՉՆԵՐԸ**

26. Ընտանիքի կարիքների գնահատումը կատարվում է միավորային համակարգով՝ ելնելով հետևյալ չափորոշիչներից.

1) նպաստառու ընտանիք - 1 միավոր,

2) միայնակ մայր - 1 միավոր,

3) ամուսնալուծված ծնողի խնամքին գտնվող երեխա - 1 միավոր,

4) բազմազավակ՝

ա․ չորս, հինգ անչափահաս երեխա ունեցող ընտանիք -1 միավոր,

բ․ վեց և ավելի անչափահաս երեխա ունեցող ընտանիք – 2 միավոր,

5) պարտադիր ժամկետային զինծառայող ունեցող ընտանիք 2 միավոր,

6) 1-ին կամ 2-րդ խմբի հաշմանդամություն ունեցող ընտանիք- 2 միավոր

7) հաշմանդամություն ունեցող երեխայի ընտանիք -2 միավոր

8) տնակ կացարանում կամ ոչ հիմնական շինությունում կամ 3-րդ կամ 4-րդ կարգի վթարային ճանաչված շենքում բնակվող ընտանիք - 2 միավոր

9) վարձով բնակվող ընտանիք - 1 միավոր

10) դժբախտ պատահար կամ արտակարգ իրավիճակից (բնական, տեխնածին աղետ) տուժած ընտանիք - 3 միավոր

11) դիմելու օրվան նախորդող երեք ամսվա ընթացքում ընտանիքի անդամի մահվան դեպք- 2 միավոր,

12) հայրենիքի պաշտպանության ժամանակ զոհված (անհետ կորած) ունեցող ընտանիք-3 միավոր

13) հայրենիքի պաշտպանության ժամանակ հաշմանդամություն ստացած անձ ունեցող ընտանիք – 2 միավոր

14) միայնակ չաշխատող թոշակառու - 2 միավոր

15) միակողմանի ծնողազուրկ երեխա ունեցող ընտանիք-2 միավոր.

16) կյանքի և առողջության համար վտանգավոր պայմաններում բնակվող անչափահաս երեխա ունեցող ընտանիք-3

17) առանց ծնողական խնամքի մնացած երեխա ունեցող ընտանիք-3 միավոր

18)խնամակալ՝ (անգործունակ ճանաչված անձի և անչափահասի) ունեցող ընտանիք -3 միավոր

29) կյանքի դժվարին իրավիճակում հայտնված (անհետաձգելի բժշկական միջամտություն, վիրահատություններ, այլ բժշկական կենտրոն տեղափոխելու անհրաժեշտություն ) ընտանիք-4

20) անբարենպաստ այլ պայմաններ- 1-ից 4 միավոր (հիմնավորում է լրացուցիչ տեղեկատվությամբ և մասնագետի դիտարկումներով)

27. Աջակցությունը ցուցաբերվում է նվազագույն 4 միավոր ստանալու դեպքում:

28. Սույն չափորոշիչների իմաստով ընտանիք է համարվում միևնույն հասցեում հաշվառված, մշտապես բնակվող համատեղ տնտեսություն վարող անձանց խումբը, ինչպես նաև՝ միայնակ ապրող անձը։

29. Աջակցության տրամադրման նախապայման է սոցիալապես անապահով ընտանիքի կողմից համայնքի բյուջեի նկատմամբ հարկային պարտականությունների բարեխիղճ կատարումը և սոցիալական օգնության տրամադրման դիմումի ներկայացման ժամանակ տեղական հարկերի, տուրքերի, վարձավճարների պարտք չունենալը՝ բացառությամբ այն դեպքերի, երբ դրա կատարումը կարող է խորացնել ընտանիքի կյանքի դժվարին իրավիճակը:

**V. ԱՋԱԿՑՈՒԹՅՈՒՆ ՏՐԱՄԱԴՐԵԼՈՒ ՓԱՍՏԱԹՂԹԵՐԻ ՓԱԹԵԹԸ**

30. Հանձնաժողովի նիստի ավարտին քարտուղարի կողմից կազմվում է նիստի արձանագրություն և եզրակացություն, որն ստորագրվում է հանձնաժողովի նստին ներկա բոլոր անդամների կողմից:

31. Արձանագրության ամբողջական փաթեթը ներառում է՝  
 1) դիմումը կամ զեկուցագիրը կամ սոցիալական աշխատողի հատուկ եզրակացությունը.   
 2) դիմումին կից փաստաղթերի ամբողջական փաթեթը (ձև 1).  
 3) ընտանիքի կարիքների գնահատման թերթիկը (ձև 2) ՝ լրացված և ստորագրված տունայց կատարած մասնագետի կողմից.

32. Արձանագրության փաթեթի էջերը համարակալվում, թելակարվում և ստորագրվում է հանձնաժողովի քարտուղարի կողմից, կնիքվում համայնքի ղեկավարի կնիքով:

33. Եզրակացության փաթեթը ներառում է՝   
 1) աջակցություն ցուցաբերելու մասին համայնքի ղեկավարի որոշումը.   
 2) հավելվածը /առկայության դեպքում/   
 34. Գործերը համարակալվում են արաբական թվերով։ Գործերի համարակալումը յուրաքանչյուր տարի վերսկսվում է։

35. Համայնքապետարանի աշխատակազմի կողմից վարած սոցիալական աջակցության վերաբերյալ գործերը պահպանվում են նաև Էլեկտրոնային եղանակով՝ հաշվառման կրիչների միջոցով։

***Ձև 1***

**ՀՀ...............................................մարզի**

**.............................................համայնքի**

**Ղեկավար ...........................................ին**

**Հասցե ...................................................**

**..................................................բնակիչ**

**Անուն, ազգանուն .................................**

**.........................................................ից**

**Հեռախոս ..............................................**

**Էլ. Փոստ ..............................................**

**Դ Ի Մ ՈՒ Մ**

**Սոցիալական աջակցություն տրամադրելու մասին**

Հանդիսանում եմ ……………… համայնքի բնակիչ։ Գտնվում եմ սոցիալական ծանր պայմաններում, կյանքի դժվարին իրավիճակում։

..........................................................................................................................................

...........................................................................................................................................

...........................................................................................................................................

...........................................................................................................................................

...........................................................................................................................................

...........................................................................................................................................

...........................................................................................................................................

...........................................................................................................................................

...........................................................................................................................................

...........................................................................................................................................

**Դիմումին կցվող փաստաթղթերի ցանկ**

|  |  |  |
| --- | --- | --- |
| **№** | **Փաստաթղթի անվանումը** | **Կցված է**  (կատարվում է✓ նշում) |
|  | Դիմում՝ լրացված սահմանված ձևով |  |
|  | Անձը հավաստող փաստաթղթի պատճենը |  |
|  | Սոցիալական քարտի կամ հանրային ծառայությունների համարանիշ հատկացնելու մասին տեղեկանքի պատճենը |  |
|  | Տեղեկանք բնակության վայրից` ընտանիքի կազմի մասին |  |
|  | Տեղեկանք՝ հարկային պարտավորությունների մասին |  |
|  | Հաշմանդամության վկայականի կամ բժշկասոցիալական փորձաքննական որոշման պատճենը |  |
|  | Բժշկական հաստատությունից տեղեկանք հիվանդության մասին կամ ամբուլատոր քարտից քաղվածք կամ դեղատոմս |  |
|  | Հաշիվ-ապրանքագիր ուսումնական հաստատությունից |  |
|  | Այլ |  |

*Ստորագրելով այս դիմումը՝ չեմ առարկում և տալիս եմ համաձայնություն իմ կողմից հայցվող ծառայությունը ստանալու նպատակով համայնքապետարանի աշխատակազմում իմ անձնական տվյալների մշակման և օգտագործման համար:*

*Ես տեղյակ եմ «Անձնական տվյալների պաշտպանության մասին» ՀՀ օրենքով սահմանված իրավունքների մասին:*

Ցանկանում եմ ծառայության տրամադրման հետ կապված փաստաթղթերը և/կամ ծանուցումները ստանալ

□էլեկտրոնային փոստի միջոցով

□ստորագրությամբ առձեռն հանձնելու միջոցով

□պատվիրված նամակով ուղարկելու միջոցով

Դիմող՝ ----------------- ----------------------------------  
 (ստորագրություն) (դիմումատուի անուն, ազգանուն)

----- -------------- 20 թ.

***Ձև 2***

**ԸՆՏԱՆԻՔԻ ԿԱՐԻՔՆԵՐԻ ԳՆԱՀԱՏՄԱՆ ԹԵՐԹԻԿ**

**Հայաստանի Հանրապետության Լոռու մարզի Լոռի Բերդ համայնք**

**«―――»**---------------**20——թ.**

**Ընդհանուր տվյալներ**

**Դիմողի անուն, ազգանուն, հայրանուն** ------------------------------------------------------

**Հասցե**---------------------------------------------------------------------------------------------

**Հեռախոս**------------------------------------------------------------------------------------------

**Ընտանիքի ժողովրդագրական տվյալները**

|  |  |  |
| --- | --- | --- |
| **Անուն, ազգանուն, հայրանուն** | **Կարգավիճակ** | **Ծննդյան օր, ամիս, տարի** |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

**Ընտանիքի իրավիճակը**

|  |  |
| --- | --- |
| **Իրավիճակ** | **Նկարագիր** |
| Բնակարանային պայմաններ |  |
| Կոմունալ-կենցաղային և սանիտարա- հիգիենիկ պայմաններ |  |
| Աշխատանքով ապահովվածություն |  |
| Եկամուտներ |  |
| Հագուստով ապահովվածություն |  |
| Սննդով ապահովվածություն |  |
| Առողջապահական կարիքներ |  |
| Այլ |  |

**Ընտանիքի սոցիալական կապերը**

|  |  |
| --- | --- |
| Հարազատներ, ընկերներ, ծանոթներ, հասարակական կազմակերպություններ, համայնք | |
| տվյալներ | կարգավիճակ |
|  |  |
|  |  |

**Լրացուցիչ տեղեկատվություն**

-------------------------------------------------------------------------------------------------------------------------------------------------------------------------------------------------------------------------------

**Մասնագետի դիտարկումներ**

--------------------------------------------------------------------------------------------------------------------------------------------------------------------------------------------------------------------------------

**Լուսանկարների առկայություն (անհրաժեշտության դեպքում)**

|  |
| --- |
|  |

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Աշխատանքային խմբի անդամների տորագրությունները

**Ընտանիքի կարիքների գնահատման սանդղակ**

|  |  |  |  |
| --- | --- | --- | --- |
| N | Չափորոշիչը | Չ Չափորոշիչի համար սահմանված միավորը | Ընտանիքի ստացած միավորը |
| 1 | Նպաստառու ընտանիք | 1 |  |
| 2 | Միայնակ մայր | 1 |  |
| 3 | Ամուսնալուծված ծնողի խնամքին գտնվող երեխա | 1 |  |
| 4 | Բազմազավակ ՝   * չորս, հինգ անչափահաս երեխա ունեցող ընտանիք * վեց և ավելի անչափահաս երեխա ունեցող) ընտանիք | 1  2 |  |
| 5 | Պարտադիր ժամկետային զինծառայող ունեցող ընտանիք (յուրաքանչյուրին) | 2 |  |
| 6 | 1-ին կամ 2-րդ խմբի հաշմանդամություն ունեցող ընտանիք | 2 |  |
| 7 | Հաշմանդամ երեխաի ընտանիք | 2 |  |
| 8 | Տնակ կացարանու կամ ոչ հիմնական շինությունում կամ 3-րդ կամ 4-րդ կարգի վթարային ճանաչված շենքում բնակվող ընտանիք | 2 |  |
| 9 | Վարձով բնակվող ընտանիք | 1 |  |
| 10 | Դժբախտ պատահար կամ արտակարգ իրավիճակից (բնական, տեխնածին աղետից տուժած) ընտանիք | 3 |  |
| 11 | Դիմելու օրվան նախորդող երեք ամսվա ընթացքում ընտանիքի ան  դամի մահվան դեպք | 2 |  |
| 12 | Հայրենիքի պաշտպանության ժամանակ զոհված (անհետ կորած) անձի ընտանիք | 3 |  |
| 13 | Հայրենիքի պաշտպանության ժամանակ հաշմանդամություն ստացած անձի ընտանիք | 2 |  |
| 14 | Միայնակ չաշխատող թոշակառու | 2 |  |
| 15 | Միակողմանի ծնողազուրկ երեխա ունեցող ընտանիք | 2 |  |
| 16 | Կյանքի և առողջության համար վտանգավոր պայմաններում բնակվող անչափահաս երեխա ունեցող ընտանիք | 3 |  |
| 17 | Մինչև 23 տարեկան ուսնող ունեցող ընտանիք՝ | 2 |  |
| 18 | Երկողմանի ծնողազուրկի (ԱԾԽՄ) երեխա ունեցող ընտանիք | 3 |  |
| 19 | Խնամակալ՝ (անգործունակ ճանաչված անձի և անչափահասի) ունեցող ընտանիք | 3 |  |
| 20 | Կյանքի դժվարին իրավիճակում հայտնված ( անհետաձգելի բժշկական միջամտություն, վիրահատություններ, այլ բժշկական կենտրոն տեղափոխելու անհրաժեշտություն և այլն) անձի ընտանիք | 4 |  |
| 21 | Այլ անբարենպաստ պայմաններ | 1-4 |  |
|  | Ընդամենը |  |  |
|  |  |  |  |

Աշխատանքային խմբի անդամների ստորագրությունները

**ՀԻՄՆԱՎՈՐՈՒՄ**

**«ԼՈՌԻ ԲԵՐԴ ՀԱՄԱՅՆՔԻ ԱՎԱԳԱՆՈՒ 2023 ԹՎԱԿԱՆԻ ՕԳՈՍՏՈՍԻ 12-Ի ԹԻՎ 76-Լ ՈՐՈՇՈՒՄԸ ՈՒԺԸ ԿՈՐՑՐԱԾ ՉԱՆԱՉԵԼՈՒ ԵՎ ԼՈՌԻ ԲԵՐԴ ՀԱՄԱՅՆՔՈՒՄ ՍՈՑԻԱԼԱԿԱՆ ԱՋԱԿՑՈՒԹՅԱՆ ԾԱՌԱՅՈՒԹՅՈՒՆՆԵՐԻ ՏՐԱՄԱԴՐՄԱՆ ՉԱՓՈՐՈՇԻՉՆԵՐԸ ՍԱՀՄԱՆԵԼՈՒ ՄԱՍԻՆ» ԼՈՌԻ ԲԵՐԴ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ**

Լոռի Բերդ համայնքի ավագանու քննարկմանը ներկայացվող որոշման նախագիծը մշակվել է «Տեղական ինքնակառավարման մասին» ՀՀ օրենքի 10-րդ հոդվածի 11-րդ մասի պահանջներով՝ Հայաստանի Հանրապետության Սահմանադրության 182-րդ հոդվածի 1-ին մասի 2-րդ նախադասությամբ սահմանված կարգավորումների համատեքստում։ Նախագծով առաջարկվում է ուժը կորցրած ճանաչել Լոռի Բերդ համայնքի ավագանու 2023 թվականի օգոստոսի 14-ի թիվ 76-Լ որոշումը, որով սահմանված է սոցիալական աջակցության ծառայությունների տրամադրման չափորոշիչները։ Այս որոշումը ուժը կորցրած ճանաչելու իրավական անհրաժեշտությունը պայմանավորված է այն հանգամանքով, որ սույն հիմնավորման առարկա հանդիսացող նախագծով, սահմանվում են Լոռի Բերդ համայնքում սոցիալական աջակցության ծառայությունների տրամադրման չափորոշիչները, որում ըստ էության ներառված են նաև սոցիալական աջակցության կամավոր խնդիրների լուծման չափորոշիչները։

«Տեղական ինքնակառավարման մասին» ՀՀ օրենքի 10-րդ և 12-րդ հոդվածների կարգավորումները ցույց են տալիս, որ օրենսդիրը համայնքում սոցիալական պաշտպանությունը դիտարկում է, որպես համայնքի պարտադիր խնդիր, իսկ սոցիալական աջակցության տրամադրումը, որպես համայնքի կամավոր խնդիր, հետևաբար օրենսդրական իմպերատիվ պահանջ է սահմանել, որ սոցիալական աջակցության վերաբերյալ կամավոր խնդիրների, դրանցից բխող սոցիալական ծառայությունների տրամադրումը պետք է իրականացվի ավագանու կողմից սահմանված չափորոշիչների հիման վրա։

Սույն որոշման նախագծի ընդունման անհրաժեշտությունը նրանում է, որ «Տեղական ինքնակառավարման մասին» ՀՀ օրենքի 48-րդ հոդվածով արված փոփոխությունների արդյունքում նախատեսվել է, որ համայնքի ղեկավարը օրենսդրությամբ սահմանված կարգով կարող է տրամադրել «Սոցիալական աջակցության մասին» ՀՀ օրենքով նախատեսված ծառայությունները, բացառությամբ նույն օրենքի 20-րդ հոդվածի 1-ին մասին 8-րդ կետով նշված օրենսդրությամբ սահմանված նպաստների և այլ դրամական օգնության նշանակման և վճարման, ուստի առաջանում է անհրաժեշտություն առկա սոցիալական ծառայությունների բնույթը հստակեցնելու և նոր չափորոշիչների սահմանման:

Բացի օրենսդրական պահանջի իրագործման անհրաժեշտությունից, առկա է նաև իրավակիրառական անհրաժեշտություն և նպատակահարմարություն, համայնքային մակարդակում կարգավորելու համայնքի բյուջետային միջոցների հաշվին սոցիալական աջակցություն տրամադրելու հետ կապված իրավահարաբերությունները, սահմանելով այդ իրավահարաբերությունների առաջացմանը, փոփոխմանը կամ դադարեցմանը միտված ընթացակարգերը և ենթաօրենսդրական կառուցակարգերը։ Նախագծի կարգավորման առարկայի շրջանակներում, առաջարկվում է սահմանել այն չափորոշիչները և ընթացակարգերը, որոնց համաձայն կիրականացվի համայնքում սոցիալապես անապահով ընտանիքների սոցիալական աջակցություն ցուցաբերելու գործընթացը, միաժամանակ, նկարագրվել են սոցիալական ծառայությունները տրամադրող հանձնաժողովի գործառույթները, որոնք թույլ են տալիս վերջինիս, որպես տեղական կամ համայնքային դերակատար, իր մասնակցությունը բերի համայնքային մակարդակում մշակվող և վարվող տեղական սոցիալական քաղաքականության, տեղական սոցիալական ծրագրերի և այլ ծրագրերի իրականացմանը։

Նախագծի ընդունման արդյունքում սոցիալական աջակցության ծառայությունների տրամադրումը տեղական ինքնակառավարման մարմինների կողմից, կարող է իրականացվել ենթաօրենսդրական իրավական կարգավորումների համատեքստում, ինչը հնարավորություն կընձեռի թե՛ համայնքի ղեկավարի և թե՛ համայնքապետարանի աշխատակազմի պաշտոնատար անձանց համար, գործելու բացառապես իրենց վերապահված լիազորությունների և գործառույթների շրջանակներում, ապահովելով սոցիալական աջակցության տրամադրման գործընթացներում օրինականության պահպանումը։

Նախագծի ընդունումը հնարավորություն կընձեռի, համայնքային մակարդակում խրախուսելու և բարելավվելու սոցիալական ծառայությունների ուղղությամբ իրականացվող և իրականացվելիք ծրագրերը, հիմքեր և նախադրյալներ ստեղծելով այս բնագավառում ծրագրային գործողություններ իրականացնելու համար։

**ԼՈՌԻ ԲԵՐԴ ՀԱՄԱՅՆՔԻ ՂԵԿԱՎԱՐ՝ Ա. ՆԵՐՍԻՍՅԱՆ**

**Կ.տ.**